
Az országgyűlési választások hatása a Varsói Értéktőzsdére, 2011–2023

Kulcsszavak: eseményelemzés; választások; tőzsde
A dolgozat a lengyelországi országgyűlési választások Varsói Értéktőzsde kiemelt részvényárfolyamainak alakulására gyakorolt hatását vizsgálja 2011-től 2023-ig. A négyévente megrendezett országgyűlési választások jelentős változásokat hozhatnak az ország helyzetében, a kormány politikájában és a gazdasági környezetben, amelyek hatással bírhatnak a tőzsdén jegyzett legnagyobb vállalatok teljesítményére. A választásoknak csak akkor van hatása a piacra, ha a befektetői várakozásokkal nem megegyező eredmény születik, azaz meglepetést okoz. Az így létrejövő információs aszimmetria jelentős volatilitást és magas abnormális hozamokat okozhat a piacon. Azonban a lengyel parlamenti választások körüli várakozások egyre inkább egybeestek az eredményekkel, így a meglepetésszerűséggel az abnormális hozamok is elmaradtak. Az eredmények láttán kijelenthetjük, hogy a választások tényének lényegében nincs hatása a tőzsde egészére, de szignifikáns abnormális hozammal járhat bizonyos állami vállalatok részvények esetében.



